**Gadeteater på plejehjemsbesøg**

**PASSAGE Festival sender gadeteater ud til plejehjem i Helsingør Kommune til glæde for beboere.**

Der er endnu ikke åbnet helt op for besøg på landets mange plejehjem, så for beboerne kan det fortsat være en ensom tid. Det forsøger PASSAGE Festival at afhjælpe, når vi i samarbejde med plejehjemmene bringer gadeteater ud – med levering til kantsten.

Under de helt rigtige forholdsregler og med tryg afstand, bringer Dansk Rakkerpak, Teatret GLiMT og Alex Barti smukke og sjove indslag ud til glæde for plejehjemsbeboere, der ikke slev har mulighed for at gå ud og deltage i festlighederne i Helsingør og omegn.

De vil kunne opleve [De Skøre Strømere](https://passagefestival.nu/performance/skoere-stroemere/) til fods og til hest, et uddrag [CameliOrquestra](https://passagefestival.nu/performance/cameliorquestra/) med bulder og brag, og imponerende marionetdukketeater med [Mr. Barti](https://passagefestival.nu/performance/alex-barti-dk-mk/).

Et glædesfyldt og livsbekræftende møde mellem plejehjemsbeboere og gadeteater.

*Forestillingerne er lukket for offentligheden.*

**PROGRAM FOR PLEJEHJEMSBESØG**

MANDAG 27/7

10.30-11.00 Alex Barti hos Birkebo Plejehjem

11.30-12.00 Alex Barti hos Birkebo Plejehjem

ONSDAG 29/7

10.30-10.45 CameliOrqestra (uddrag) af Teater GLiMT hos Grønnehave Plejehjem

12.00-12.15 CameliOrqestra (uddrag) af Teater GLiMT hos Hellebo Park

TORSDAG 30/7

10.30-10.45 CameliOrqestra (uddrag) af Teater GLiMT hos Plejehjemmet Strandhøj

12.00-12.10 CameliOrqestra (uddrag) af Teater GLiMT ved Gefionsbakken beboerområde

FREDAG 31/7

11.00-11.20 Skøre Strømere af Dansk Rakkerpak hos Montebello Plejehjem

**BILLEDTEKST**

De Skøre Strømere rykker ud og skaber orden i urolige kvarterer. De får nok at se til på Montebello Plejehjem! Foto: Søren K. Kløft